钦定古今图书集成/明伦汇编/闺媛典/第146卷 > 魏胜老妻陈远娘
## 钦定古今图书集成/明伦汇编/闺媛典/第146卷 > 魏胜老妻陈远娘

按《沙县志》：陈远娘，魏胜老妻。性贞静专一，年十七于归，孝事舅姑，敬顺夫子。生子宗泰甫三岁，胜老疾亟，
呼远娘与之诀曰：“我病必死，第愿汝为我孝养二亲，
抚育孤儿，即瞑目无憾。”言毕而逝。远娘年二十，抚尸
恸哭几绝，杜门自守，矢志无他。卒年八十有四。弘治
间旌表。